text: 許可徵，字子久，河南開封府尉氏縣百堈保人。生平.萬曆三十七年四月，以閹黨削籍。崇禎十三年，賊烽四起，許可徵倡義捐財備火器，練鄉兵，俱有條理。會賊攻汴州，道經尉氏，可徵率男生員許泰迓嚴守禦之，賊懷恨去。至十四年臘月，賊專攻尉氏，堅意死守，城破被執，父子被害甚慘，闔家殉難者數十人，誥命疏稿燒燬不存。墓在縣西五里許透漕潭北。
metadata: erhwenkuo/wikipedia-zhtw
metadata: 許可徵
metadata: https://zh.wikipedia.org/wiki?curid=7457533